Cazurile de COVID-19 în Italia scad pentru a treia zi consecutiv: "Următoarele zile sunt decisive".
Scad contaminările cu noul coronavirus în Italia pentru a treia zi consecutiv. Luni fiind înregistrate 27.354 de noi cazuri, însă numărul testelor făcute este redus. Următoarele 7 – 10 zile sunt decisive, spun autorităţile, care evită să facă estimări pentru Crăciun.
În Italia, de la începutul epidemiei cel puţin 1.205.881 de persoane s-au infectat. Faţă de duminică sunt 27.354 cazuri în plus.Tot de la începutul epidemiei, 45.733 de oameni au murit. Ultimele 504 victime s-au înregistrat în ultimele 24 de ore.Corriere della Sera scrie că este a treia zi consecutivă cu infecţii zilnice mai puţine, însă acest aspect s-ar datora scăderii numărului de teste procesate în weekend.Nu mai există "o tendinţă exponenţială, ci mai degrabă liniară", spune fizicianul Roberto Battiston de la Universitatea din Trento.Dar, cu siguranţă, "următoarele 7-10 zile vor fi decisive", conform ministrului Sănătăţii, Roberto Speranza."Acum este nevoie de bun simţ şi prudenţă", adaugă Giuseppe Remuzzi, directorul Institutului de Cercetări "Mario Negri": "Este inutil să facem predicţii pentru Crăciun".Mai mult, italienii vorbesc deja despre al treilea val în ianuarie şi spun că Sărbătorile de Iarnă depind de modul în care oamenii evită relaxarea restricţiilor.